  Майя Бывальцева 27-тӥ гудырикошконэ Кияса ёросысь Уддяди (Карамас-Пельга) гуртын нылкышноос пӧлын лэнд артъя «Кыз» I элькун этнофестиваль кутскоз. Со сярысь ивортэ Удмуртиысь лулчеберетъя но туризмъя министерстволэн пресс-службаез. Радъясьёслэн малпамзыя, «Кыз» фестиваль нылкышноослэн киосынызы туала лэнд-арт искусство пыр финн-угор но мукет калыкъёслэн культуразылэсь лулпуш дуннезэс усьтоз. Шор дауръёсысь удмуртъёслэсь но мукет калыкъёслэсь лулчебертсэс, икусствозэс но дунне шоры учконзэсь возьматӥсь скульптураос Уддядиысь Удмурт лулчеберетъя центрлэсь интывылзэ чебертозы. Фестиваль улсын концертъёс, йылол кырӟанъёсъя но сиён-юонъя ӝытъёс, фотоадӟытонъёс, кино возьматонъёс ортчозы. Тодэ вайытом, инвожое Глаз ёросын лэнд-артъя «Легенды ДондыДора» нырысетӥ фестиваль улсын коръёслэсь но вайёслэсь 16 кабъёс (фигураос) лэсьтӥзы. Ваньмыз сямен отын ужам кибашлыос воргоронъёс вал. Тегъёс: Удмуртия искусство Кияса фольклор кибашлыос  